Kretingalės herbas

Kretingalės herbas – pagrindinis Kretingalės miestelio ir Kretingalės seniūnijos (Klaipėdos rajono savivaldybė) heraldikos atributas.

 Aprašas 

Sidabriniame lauke – trys raudoni kylantys ietigaliai virš tokios pačios spalvos triarkio mūrinio tilto.Arūnas Baublys. Etnografinio Mažosios Lietuvos regiono istorinių ir esamų herbų apžvalga. Pamarys.lt (tikrinta 2021-08-28).

 Simbolika 

Svarstant galimus Kretingalės herbo motyvus, buvo siūlomas ne vienas simbolis: tiltas, bažnyčia, kurioje meldžiasi dviejų konfesijų – evangelikų liuteronų ir katalikų – atstovai (vėliau tai bandyta išreikšti dviem kryželiais), taip pat knyga, kuršiškas ženklas – žalčių svastika, ietigaliai. Darbo komisija pasirinko du simbolius – vietos gyventojams labai svarbius mūrinį tiltą ir bažnyčią. Tačiau gyventojų pageidavimus pakoregavo Lietuvos heraldikos komisija.Kretingalės seniūnija pristatė bendruomenei savo herbą ir vėliavą.  Klaipedos-r.lt (tikrinta 2021-08-28). Herbo kūrimą lydėjo tam tikri neaiškumai dėl to, kodėl komisija priėmė ne klaipėdiečio dizainerio Kęstučio Mickevičiaus, bet Heraldikos komisijos nario Arvydo Každailio pasiūlytą herbą.Asta Dykovienė. Kretingalės herbo konkursas – mįslė. 2013-07-24, Diena.lt (tikrinta 2021-08-28).Asta Dykovienė. Kretingalės miesteliui suteiktas herbas. 2014-03-19, Diena.lt (tikrinta 2021-08-28).

 Istorija 

2014 m. sausio 13 d. herbą dekretu Nr. 1K-1697 patvirtino prezidentė Dalia Grybauskaitė.LR Prezidento dekretas Nr. 1K-1697 Kovo 11 d. heraldiką pašventino kunigas Saulius Varanavičius. Herbo etalono autorius – dailininkas Arvydas Každailis.

 Šaltiniai 

Kategorija:Kretingalė
Kategorija:2014 m. patvirtinti Lietuvos gyvenviečių herbai
Kategorija:Klaipėdos rajono savivaldybės gyvenviečių herbai
Kategorija:Lietuvos miestelių herbai